Многія з момантаў той сардэчнай размовы творца выклаў у заключным матэрыяле зборніка, які назваў “Па той бок” – з чыстага ліста”. З гэтай назвай мне хочацца паспрачацца, дакладней, з другой яе часткай, бо, канечне ж, нягледзячы на карэнныя змены ў біяграфіі Валерыя Кухарчука, жыццё “па той бок” ён усё ж пачаў далёка не з чыстага ліста: у Амерыку ён “прыхапіў” цеплыню свайго сэрца, талент і неацэнны жыццёвы вопыт, дарагія ўспаміны, любоў да роднай старонкі. Зрэшты аўтар і сам з гарачым пачуццём кажа: “Я з Бацькаўшчынай кантактаў не губляў і не губляю. Бо Радзіма назаўсёды ў чалавека адна.